als_Latn dik_Latn sag_Latn
Nëpërmjet një njoftimi për shtyp, Federata Shqiptare e Futbollit ka njoftuar se ka dërguar në UEFA dosjen e aplikimit për të organizuar Superkupën e Europës për vitin 2019.
Pritet që deri atëherë stadiumi “Arena Kombëtare” në Tiranë të ketë përfunduar dhe të jetë stadiumi i vetëm në Shqipëri sipas të gjitha standardeve europiane për të pritur një finale futbolli.
FSHF thotë se institucionet e tjera në vend si Ministria e Arsimi dhe Sporteve, Bashkia e Tiranës dhe Drejtoria e Policisë i janë përgjigjur pozitivisht kësaj ftese për të organizuar finalen e kompeticionit të rëndësishëm europian.
Në komunikatën e FSHF theksohet se një rol vendimtar në këtë plotësimin e kësaj dosjeje ka luajtur edhe kryeministria, ndërsa vendimi përfundimtar për qytetin që do të presë finalen e Superkupës së Europës në vitin 2019 do të merret në muajin shtator.
Këtë vit Superkupa e Europës do të luhet në “Arenën Filipi II” në Shkup, me ndeshjen mes Manchester United dhe fituesit të Champions League që do të jetë Juventusi ose Reali i Madridit./E.U, Tiranapost.al
als_Latn als_Latn als_Latn als_Latn als_Latn